Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta /* COM/2013/0737 final - 2013/0353 (NLE) */





PERUSTELUT 1. EHDOTUKSEN TAUSTA Tämän neuvoston asetusluonnoksen tarkoituksena on säätää nimikkeistön yksinkertaistamisesta sekä tiettyjen hygieniatavaroiden [terveyssiteet ja tamponit, vauvanvaipat ja niiden kaltaiset tavarat, mitä tahansa ainetta] tullien yksinkertaistamisesta yksipuolisesti. Ennen harmonoidun järjestelmän (HS)[1] vuoden 2012 versiota tällaiset hygieniatavarat luokiteltiin niiden luonteesta tai perusaineosasta riippuen HS-nimikkeistön eri ryhmiin, pääasiassa 39, 48, 56, 61, 62 ja 63 ryhmään. Tavaroista kannettiin erilaiset tullit. Tämä johti monimutkaiseen tariffiluokittelujärjestelmään. HS-nimikkeistön vuoden 2012 versiossa tällaisille hygieniatarvikkeille on luotu yksi yhteinen HS-nimike (9619 00). Ennen vuotta 2012 vallinnut tilanne kuitenkin siirrettiin yhdistetyn nimikkeistön (CN) vuoden 2012 versioon ilman lisämuutoksia. Näin ollen uusi CN-koodi 9619 00 noudattaa vanhaa monimutkaista tariffiluokittelujärjestelmää. Koska monimutkaisuus voi johtaa tarpeettomiin ongelmiin ja rasitteisiin yhteistä nimikkeistöä sovellettaessa, olisi aiheellista yksinkertaistaa yksipuolisesti (eli ilman unionin WTO-luetteloon tehtäviä muutoksia) sekä nimikkeistöä että tariffirakennetta 1 päivästä tammikuuta 2014. Ehdotuksella pyritään ottamaan käyttöön neljä tuoteryhmää (kahdeksan sijaan), joista jokaisesta kannetaan erilainen autonominen tulli (neljä eri tullia, eikä kahdeksan). Liitteenä olevasta ehdotuksesta on keskusteltu eurooppalaisten liittojen edustajien kanssa. Sen katsotaan muodostavan tasapainoisen lähestymistavan, jossa otetaan huomioon oikeudellinen kehys sekä EU:n kuluttajien ja tuotannonalan etu. Ehdotus ei johda asiaa koskevien tilastotietojen vähenemiseen. Ehdotuksesta on myös keskusteltu jäsenvaltioiden kanssa. Ehdotus on unionin ulkokauppa- ja teollisuuspolitiikan mukainen. Edellä esitetyn perusteella ehdotetaan, että neuvoston asetusta (ETY) N:o 2658/87 muutetaan. 2. KUULEMISTEN JA VAIKUTUSTENARVIOINTIEN TULOKSET Komission tullikoodeksikomitean tariffi- ja tilastonimikkeistöjaostoa on kuultu useaan otteeseen (lokakuussa ja joulukuussa 2012 sekä maaliskuussa ja heinäkuussa 2013). Komission tullitaloustyöryhmää kuultiin 10. heinäkuuta 2013. Tuotannonalaa kuultiin koko prosessin ajan (ja erityisesti kesäkuussa ja heinäkuussa 2011 järjestetyissä kokouksissa). 3. EHDOTUKSEN OIKEUDELLINEN SISÄLTÖ Ehdotuksen oikeusperusta on Euroopan unionin toiminnasta tehdyn sopimuksen 31 artikla. Toissijaisuusperiaatetta ei sovelleta, koska asia, jota ehdotus koskee, kuuluu unionin yksinomaiseen toimivaltaan. Ehdotus on suhteellisuusperiaatteen mukainen, koska sillä edistetään Euroopan unionin toiminnasta tehdyn sopimuksen mukaisesti jäsenvaltioiden ja EU:n ulkopuolisten maiden välistä kauppaa ja tasapainotetaan talouden toimijoiden (unionin valmistajat ja maahantuojat) kaupalliset edut muuttamatta EU:n WTO-luetteloa. Euroopan unionin toiminnasta tehdyn sopimuksen 31 artiklan nojalla neuvosto vahvistaa autonomisen tullin määrän määräenemmistöllä komission ehdotuksesta. 4. TALOUSARVIOVAIKUTUKSET Perinteisiin omiin varoihin kohdistuva tulojen menetys on noin 320 000 euroa vuosittain (vuoden 2012 tuontitilastojen perusteella ottamatta huomioon etuuskohtelujärjestelyjä). 2013/0353 (NLE) Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: (1) Vuoteen 2012 asti terveyssiteet ja tamponit, vauvanvaipat ja niiden kaltaiset tavarat, mistä aineesta tahansa valmistetut, luokiteltiin harmonoidun järjestelmän nimikkeistön eri ryhmiin niiden luonteesta ja perusaineosasta riippuen. Tavaroista kannettiin erilaiset tullit. Tämä johti monimutkaiseen tariffiluokittelujärjestelmään. (2) Vuonna 2012 harmonioidussa järjestelmässä näille hygieniatavaroille otettiin käyttöön oma nimikkeensä 9619 00. Uudessa nimikkeessä säilytettiin kuitenkin vanha monimutkainen tariffiluokittelujärjestelmä, jossa nimike jaettiin 12 alanimikkeeseen perusaineosan perusteella niin, että jokaisesta kannettiin erilainen eri sopimustulli. (3) Tämän monipolvisen järjestelmän on todettu johtavan tarpeettomiin ongelmiin ja rasituksiin yhdistettyä nimikkeistöä sovellettaessa. Lainsäädännön yksinkertaistamiseksi ja yhdistetyn nimikkeistön soveltamisen tarpeettomien ongelmien välttämiseksi on sen vuoksi aiheellista yksinkertaistaa sekä nimikkeistöä että näiden hygieniatuotteiden tariffirakennetta niin, että käytössä olisi vain neljä tavaraluokkaa (eikä kahdeksan), joista kustakin kannetaan erilainen autonominen tulli. (4) Sen vuoksi asetusta (ETY) N:o 2658/87[2] olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetuksen (EY) N:o 2658/87 liite I tämän asetuksen liitteen mukaisesti. 2 artikla Tämä asetus tulee voimaan 1 päivänä tammikuuta 2014. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Korvataan asetuksen (ETY) N:o 2658/87 liitteessä I olevan toisen osan XX jakson 96 ryhmän CN-koodeja 9619 00–9619 00 90 koskevat kohdat seuraavasti: ”9619 00 || || Terveyssiteet, tamponit, vauvanvaipat ja niiden kaltaiset tavarat, mitä tahansa ainetta: 9619 00 30 || – || tekstiilivanua 1 — || – || muuta tekstiiliainetta: 9619 00 40 || – – || terveyssiteet, tamponit ja niiden kaltaiset tavarat 2 — 9619 00 50 || – – || vauvanvaipat ja niiden kaltaiset tavarat 3 — || – || muuta ainetta: || – – || terveyssiteet, tamponit ja niiden kaltaiset tavarat: 9619 00 71 || – – – || terveyssiteet 4 — 9619 00 75 || – – – || tamponit 4 — 9619 00 79 || – – – || muut 4 — || – – || vauvanvaipat ja niiden kaltaiset tavarat: 9619 00 81 || – – – || vauvanvaipat 4 — 9619 00 89 || – – – || muut (esimerkiksi inkontinenssitarvikkeet) 4 — 1 Autonominen tulli: 3,8 prosenttia. Sopimustulli: - tekokuitua: 5 prosenttia, - muuta kuin tekokuitua: 3,8 prosenttia. 2 Autonominen tulli: 6,3 prosenttia. Sopimustulli: - neulosta: 12 prosenttia. - muut: 10,5 prosenttia. 3 Autonominen tulli: 10,5 prosenttia. Sopimustulli: - neulosta: 12 prosenttia. - muut: 10,5 prosenttia. 4 Autonominen tulli: vapaa. Sopimustulli: - paperimassaa, paperia, selluloosavanua tai selluloosakuituharsoa: vapaa. - muuta ainetta: 6,5 prosenttia.” SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA 1.1. Ehdotuksen nimi Neuvoston asetus tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1.2. Ehdotuksen luonne Säätää tiettyjen hygieniatavaroiden [terveyssiteet ja tamponit, vauvanvaipat ja niiden kaltaiset tavarat, mitä tahansa ainetta] autonomiset tullit ja tähän liittyvistä tariffirakenteen muutoksista. 1.3. Tavoitteet Helpottaa tiettyjen hygieniatavaroiden luokittelua ja yksinkertaistaa tariffia yksipuolisesti. 1.4. Ehdotuksen perustelut Harmonioidun järjestelmän (HS) vuoden 2012 versiossa tietyt hygieniatuotteet koottiin yhteen nimikkeeseen sen sijaan, että ne luokiteltaisiin yhdennetyn nimikkeistön eri ryhmiin. Näiden hygieniatuotteiden tullit vaihtelevat niiden perusaineosan mukaan. Ehdotuksen tavoitteena on, että tuojien tai viejien olisi helpompi löytää oikea luokitus näille tavaroille ja valvonta tullitoimipaikoissa olisi yksinkertaisempaa. Talousarvion ja asiaa koskevien tilastotietojen ei pitäisi heiketä merkittävästi. 1.5. Toiminnan ja sen rahoitusvaikutusten kesto Kesto: ehdotusta ei ole rajattu ajallisesti. Tulojen menetys (perinteiset omat varat): noin 320 miljoonaa euroa vuodessa (vuoden 2012 tuontitilastojen perusteella; etuuskohtelujärjestelyjä ei oteta huomioon). 1.6. Hallinnointitapa Yhteisön tullikoodeksin seuranta-, valvonta- ja hallinnointijärjestelmän soveltaminen. 2. EHDOTUKSEN ARVIOIDUT RAHOITUSVAIKUTUKSET ARVIOUDUT VAIKUTUKSET TULOIHIN – ¨ Ehdotuksella/aloitteella ei ole vaikutuksia tuloihin. – x Ehdotuksella/aloitteella on vaikutuksia tuloihin seuraavasti: x vaikutukset omiin varoihin ¨ vaikutukset sekalaisiin tuloihin Tulopuolen budjettikohta: || Käytettävissä olevat määrärahat kuluvana varainhoitovuonna || Ehdotuksen vaikutus[3] || || Vuosi 2012 0,326 milj. euroa (kolmen desimaalin tarkkuudella) || 120 artikla || / || Ehdotusta ei ole rajattu ajallisesti. Selvitys tuloihin kohdistuvan vaikutuksen laskentamenetelmästä Perinteisiin omiin varoihin kohdistuva tulojen menetys on laskettu unioniin vuonna 2012 suuntautuneen tuonnin arvon perusteella. Luvut on saatu Eurostatilta. Laskelmissa ei ole otettu huomioon mahdollisia tullietuuksia. Kyseessä on siis suurin mahdollinen menetys. Nykyiset CN-koodit jakautuvat neljään luokkaan, joista kullekin on valittu alhaisempi autonominen tulli; tullinmenetys rajoittuu nykyisen tullin mukaan kerätyn summan ja ehdotetun tullin mukaan kerättävän summan väliseen erotukseen. Yksityiskohtainen arvio kokonaismenetyksestä voidaan näin laskea seuraavasti: Uusi CN-koodi 9619 00 30 (johon sulautetaan entiset CN-koodit 9619 00 31 ja 9619 00 39): kun sovelletaan 3,8 prosentin autonomista tullia (entinen CN-koodi 9619 00 39) niihin tuotteisiin, joihin aiemmin sovellettiin 5 prosentin tullia (entinen CN-koodi 9619 00 39), menetykset ovat 5 490 euroa (kaupan arvon perusteella: 457 140 euroa × 5 prosenttia = 22 860 euroa; 457 140 euroa × 3,8 prosenttia = 17 370 euroa; erotus = 5 490 euroa); Uusi CN-koodi 9619 00 40 (johon sulautetaan entiset CN-koodit 9619 00 41 ja 9619 00 49): kun sovelletaan 6,3 prosentin autonomista tullia (entinen CN-koodi 9619 00 49) niihin tuotteisiin, joihin aiemmin sovellettiin 12 prosentin tullia (entinen CN-koodi 9619 00 41), menetykset ovat 3 880 euroa (kaupan arvon perusteella: 68 030 euroa × 12 prosenttia = 8 160 euroa; 68 030 euroa × 6,3 prosenttia = 4 290 euroa; erotus = 3 880 euroa); Uusi CN-koodi 9619 00 50 (johon sulautetaan entiset CN-koodit 9619 00 51 ja 9619 00 59): kun sovelletaan 10,5 prosentin autonomista tullia (entinen CN-koodi 9619 00 59) niihin tuotteisiin, joihin aiemmin sovellettiin 12 prosentin tullia (entinen CN-koodi 9619 00 51), menetykset ovat 31 020 euroa (kaupan arvon perusteella: 2 068 060 euroa × 12 prosenttia = 248 170 euroa; 2 068 060 euroa × 10,5 prosenttia = 217 150 euroa; erotus = 31 020 euroa); Uudet CN-koodit 9619 00 71–9619 00 89 (joihin sulautetaan entiset CN-koodit 9619 00 11–9619 00 29 CN-koodin 9619 00 90 kanssa): kun sovelletaan 0 prosentin autonomista tullia (entiset CN-koodit 9619 00 11–9619 00 29) niihin tuotteisiin, joihin aiemmin sovellettiin 6,5 prosentin tullia (entinen CN-koodi 9619 00 90), menetykset ovat 394 690 euroa (kaupan arvon perusteella: 6 072 100 euroa × 6,5 prosenttia = 394 690 euroa; 6 072 100 euroa × 0 prosenttia = 0 euroa; erotus = 394 690 euroa). Arvioitu perinteisiin omiin varoihin kohdistuva tulonmenetys yhteensä vuosittain voidaan siis laskea seuraavasti (25 prosentin kantokulut vähennettyinä): 5 490 euroa + 3 880 euroa + 31 020 euroa + 394 690 euroa = 435 080 euroa * 75 prosenttia = 326 310 euroa Perinteisiin omiin varoihin kohdistuva tulonmenetys olisi katettava bruttokansantuloon (BKTL) perustuvilla jäsenvaltioiden maksuosuuksilla. [1] Harmonoitu tavarankuvaus- ja koodausjärjestelmä (harmonoitu järjestelmä) on Maailman tullijärjestön (WCO) kehittämä ja sääntelemä kansainvälinen 'tuotenimikkeistö'. Unionin yhdistetty nimikkeistö (CN) perustuu tähän harmonoituun järjestelmään. Kukin CN-alanimike muodostuu kahdeksannumeroisesta numerokoodista, jonka ensimmäiset kuusi numeroa vastaavat asianomaista harmonoidun järjestelmän nimikettä ja harmonoidun järjestelmän alanimikettä. [2] Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1). [3] Perinteiset omat varat (tullit ja sokerimaksut) on ilmoitettava nettomääräisinä eli bruttomäärästä on vähennettävä kantokuluja vastaava 25 prosentin osuus.